**עבודת נמלים** (באנגלית: **Antz**) הוא הסרט הראשון שהופק על ידי אולפני ההנפשה של דרימוורקס. זהו סרט ההנפשה הממוחשבת השני באורך מלא שנוצר, לאחר "צעצוע של סיפור" של אולפני דיסני ופיקסאר ויצא לאקרנים בשנת 1998. הסרט היה מועמד ל-9 פרסים שונים בשנת 1999 וזכה בשלושה, שניים מהם על הפסקול.

עלילה
-----

הסרט מתרחש במושבת נמלים בסנטרל פארק בניו יורק. גיבור העלילה הוא נמלה ממין זכר בשם Z-4195, או בקיצור "זי".
זי הוא נמלה-פועל, מעט נוירוטי ואינדיבידואליסט באופיו ומתקשה להגשים את עצמו בעבודתו החדגונית ובחברת הנמלים הקונפורמית-טוטליטרית.
קשייו החברתיים גורמים לו להגיע ערב אחד לבר, בו הוא פוגש בשיכור המספר לו על קיומו של מעין גן עדן לנמלים בשם "אינסקטופיה".
הנסיכה באלה, המנסה לברוח לשעה קלה מחובותיה המלכותיים, מגיעה לבר במסווה של פועלת ומזמינה את זי לרקוד עמה. השניים רוקדים ומשוחחים וזי מתאהב בבאלה. מאוחר יותר מגלה זי את זהותה האמיתית של באלה וכדי לראות אותה שוב הוא משכנע את חברו הטוב ביותר וויבר, שהוא נמלה-לוחם, להחליף תפקידים ליום אחד.

זי יוצא עם שאר החיילים למצעד צבאי ומתחבר עם חייל בשם ברבטוס. במהרה מתברר לזי שהגנרל מנדיבל (שהוא גם ארוסה של באלה) שלח בעצם את כל הגדודים (שנאמנים למלכה) למלחמה נגד קן של טרמיטים.
במהלך הקרב עם הטרמיטים נופל זי לבור ובכך ניצלים חייו. לאחר שזי יוצא מן הבור, הקרב הסתיים והוא חוזר לקן הנמלים. שם מתברר שהוא הנמלה היחידה ששרד מן הקרב ועל כן מתקבל כגיבור מלחמה, מובא בפני המלכה וזוכה להוקרה אישית מן הגנרל מנדיבל. באותו מעמד נוכחת גם הנסיכה באלה שמגלה את זהותו האמיתית כנמלה-פועל. בעקבות הגילוי נאלץ זי להימלט והוא חוטף את באלה כבת ערובה.

זי מצליח להימלט מקן הנמלים, בעוד החיילים בעקבותיו, ומחליט לחפש את אינסקטופיה, כאשר הוא מאלץ את באלה לבוא איתו.
במקביל מתגלה בריחתו של זי ברבים, בעוד הגנרל מנדיבל משמיץ אותו בתקשורת, גורמת בריחתו לגל הזדהות בקרב הפועלים ולשביתה.
מנדיבל מצליח לשכנע את הפועלים לשוב לעבודה בחפירת "מגה תעלה" ובמקביל נעצר וויבר, חברו הטוב של זי על ידי קולונל קאטר ומובא לחקירה.
כיוון שוויבר לא משתף פעולה בחקירה, אף על פי שהוא מוכה נמרצות, נלקחת גם אצטקה למעצר ועוברת עינויים כדי לדובב את וויבר. אז מעלה וויבר את האפשרות שזי יצא לחפש את אינסקטופיה. מנדיבל שולח את קאטר להציל את באלה ולחסל את זי.

זי ובאלה מצליחים לבסוף למצוא את אינסקטופיה ונהנים משפע המזון שם. באלה מתחילה להגיב לחיזוריו של זי. קאטר מוצא את באלה כשהיא לבדה ומשכנעה לחזור לקן, כאשר הוא שואל היכן זי משקרת באלה וטוענת שהוא נהרג. כאשר זי חוזר ומגלה שבאלה נעלמה הוא נעזר בצרעה צ'יפ כדי לחזור לקן ולהציל את באלה.

זי חוזר לקן הנמלים, מצליח לחלץ את באלה ממשרדו של מנדיבל ומגלה את תוכניתו האמיתית של מנדיבל – להקים מושבה חדשה נקייה מנמלים-פועלות הנחשבות "נחותות" בעיניו. ניקוי הקן מ"אלמנטים נחותים" יתרחש על ידי טביעתם של אלה במים שיציפו את כל הקן כאשר ה"מגה תעלה" תיחפר עד לשלולית שמעל הקן.

למרות שזי לא מצליח לשכנע את הפועלים להפסיק את החפירה ומי השלולית מאיימים להציף את כל הקן, מצליחים באלה וזי לגרום לפועלים לשתף פעולה זה עם זה וליצור מעין סולם-נמלים ענק המגיע לפני הקרקע.

מנדיבל וחייליו נמצאים כבר על פני הקרקע, הוא מנסה לשכנעם להניח לנמלים הפועלות לטבוע ומנסה לחסל את זי, כאשר קאטר מסייע לזי.
במהלך המאבק בין מנדיבל לזי נהרג מנדיבל. קאטר מורה לחיילים להציל את הפועלים, המלכה ובאלה לעלות לפני השטח.

קאטר מציל את זי מן המים, הוא זוכה להוקרה ונישא לבאלה. ושניהם מקימים מושבה חדשה מלבד שיקום המושבה הישנה.

דמויות
------

* זי – וודי אלן
* הנסיכה באלה – שרון סטון
* גנרל מנדיבל – ג'ין הקמן
* וויבר, חבר של זי, נמלה לוחמת – סילבסטר סטאלון
* אצטקה, ידידה של זי – ג'ניפר לופז
* קולונל קאטר – כריסטופר ווקן
* מלכת הנמלים – אן בנקרופט
* צ'יפ הצרעה – דן אקרויד
* ברבטוס – דני גלובר

שרון סטון, ג'ין הקמן, סילבסטר סטאלון וכריסטופר ווקן השתתפו בעבר בסרטים אותם כתב או ביים וודי אלן.
חלק מהדמויות תוכננו כך שתווי פניהן יהיו דומים לשחקנים שמדובבים אותן.

קישורים חיצוניים
----------------

ויקישיתוף מדיה וקבצים בנושא **עבודת נמלים** בוויקישיתוף
* 

* אתר האינטרנט הרשמי של עבודת נמלים (באנגלית)

* "עבודת נמלים", במסד הנתונים הקולנועיים IMDb (באנגלית)

* "עבודת נמלים", באתר נטפליקס

* "עבודת נמלים", באתר AllMovie (באנגלית)

* "עבודת נמלים", באתר Rotten Tomatoes (באנגלית)

* "עבודת נמלים", באתר Box Office Mojo (באנגלית)

* "עבודת נמלים", באתר Metacritic (באנגלית)

* "עבודת נמלים", תסריט הסרט באתר Scripts.com (באנגלית)

* "עבודת נמלים", באתר Hulu סרטים (באנגלית)

* "עבודת נמלים", במסד הנתונים הקולנועיים KinoPoisk (ברוסית)
* ביקורת על הסרט "עבודת נמלים" באתר "יעל מבקרת בקולנוע"

| **סרטי אולפני דרימוורקס הנפשה** |
| --- |
| סרטים באורך מלא | עבודת נמלים (1998) • נסיך מצרים (1998) • הדרך לאל דוראדו (2000) • יוסף נסיך החלומות (2000) • שרק (2001) • סוס פרא (2002) • סינבד: אגדת שבעת הימים (2003) • שרק 2 (2004) • תפוס ת'כריש (2004) • מדגסקר (2005) • מעבר ליער (2006) • שרק השלישי (2007) • כוורת בסרט (2007) • קונג פו פנדה (2008) • מדגסקר 2 (2008) • מפלצות נגד חייזרים (2009) • הדרקון הראשון שלי (2010) • שרק לנצח (2010) • מגה-מוח (2010) • קונג פו פנדה 2 (2011) • החתול של שרק (2011) • מדגסקר 3: מקרקסים את אירופה (2012) • שומרי האגדות (2012) • הקרודים (2013) • טורבו (2013) • מר פיבודי ושרמן (2014) • הדרקון הראשון שלי 2 (2014) • הפינגווינים ממדגסקר (2014) • בית (2015) • קונג פו פנדה 3 (2016) • טרולים (2016) • בייבי בוס (2017) • קפטן תחתונים: הסרט (2017) • הדרקון הראשון שלי: העולם הנסתר (2019) • קסם של מפלצת (2019) • טרולים מסביב לעולם (2020) • הקרודים 2: עידן חדש (2020) • ספיריט: לחופש נולד (2021) • בייבי בוס 2: עסק משפחתי (2021) • לא רעים בכלל (2022) • החתול של שרק: משאלה אחת ודי (2022) • רובי נגד הזרם (אנ') (2023)

|  |  |
| --- | --- |
| בשיתוף עם אולפני ארדמן | מרד התרנגולים (2000) • וולאס וגרומיט והארנב הקטלני (2005) • חיים בזרם (2006) |

 |
| סרטים עתידיים | טרולים 3: הקול טוב (2023) |
| סרטים קצרים | שרק 4-D‏ (2003) • הפינגווינים של מדגסקר בהרפתקת חג מולד (2005) • חג שמח עם שרק (2007) • מדגסקר שמח (2009) |